<classify> Yanga ilianza vibaya michuano hiyo Jumamosi baada ya kufungwa mabao 2-1 na Gor Mahia ya Kenya. Leo inacheza na Telecom ambayo juzi ilifungwa mabao 5-0 na Al Khartoum ya Jamhuri ya Sudan ikiwa ni mechi ya pili kupoteza baada ya kufungwa bao 1-0 na KMKM katika mechi ya ufunguzi.Yanga leo inahitaji ushindi ili kwenda sawa na kusafisha njia ya kutinga robo fainali. Wawakilishi hao wa Tanzania Bara wapo Kundi A linaloongozwa na Gor Mahia yenye pointi sita ikifuatiwa na Al Khartoum na KMKM zenye pointi tatu kila moja.Mechi ya kwanza mambo yalikuwa mengi, kuna mahali tulikosea na tumesharekebisha makosa yetu... lakini pia tulicheza zaidi ya dakika 50 tukiwa pungufu baada ya mchezaji wetu mmoja kutolewa kwa kadi nyekundu, alisema Pluijm jana.Katika mechi hiyo dhidi ya Gor Mahia, mchezaji mpya wa timu hiyo, Donald Ngoma wa Zimbabwe alitolewa kwa kadi nyekundu baada ya kumpiga mchezaji wa Gor Mahia.Kwa hiyo mashabiki wetu waje uwanjani kama kawaida watuunge mkono, hatutarajii kuwaangusha, aliongeza kocha huyo Mholanzi aliyeipa Yanga ubingwa wa Bara msimu uliopita.Yanga inawania kulibakiza kombe nyumbani Tanzania kama ilivyofanywa mwaka 2012 michuano ilipofanyika nchini ambapo timu wenyeji Yanga na Azam FC ndio waliocheza fainali na Yanga kushinda kwa mabao 2-0.Aidha, mechi nyingine za leo itakuwa kati ya Al Khartoum ya Sudan itakayocheza na KMKM ya Zanzibar saa nane mchana. KMKM ilipoteza mechi ya pili kwa mabao 3-1 dhidi ya Gor Mahia huku Al Khartoum ikiifunga Telecom 5-0. Mechi nyingine leo itakuwa ni kati ya KCCA ya Uganda itakayoikaribisha Adama City ya Ethiopia kwenye uwanja wa Karume, Ilala.Wawakilishi wengine wa Bara, Azam walitarajiwa kucheza na Malakia ya Sudan Kusini jana jioni. Azam ilianza vizuri michuano hiyo baada ya kuifunga bao 1-0 KCCA ya Uganda. Aidha, Al Shandy ya Sudan ilitarajiwa kucheza na LLB ya Burundi na Heegan FC ya Somalia ilitarajiwa kumenyana na APR ya Rwanda.Katika hatua nyingine, Rahel Pallangyo anaripoti kuwa Kocha Mkuu wa Gor Mahia, Frank Nuttal amesema anaheshimu kila mpinzani anayekutana naye kwenye mashindano ya Kagame. Akizungumza baada ya mazoezi yaliyofanyika jana kwenye Uwanja wa Karume, Nuttal alisema timu yake imekuja kushindana na siyo kushiriki hivyo anaheshimu kila mpinzani wake.Naheshimu kila timu kwa sababu tumekuja kushindana ili tupate ubingwa huu hivyo wachezaji wanapaswa kuhakikisha kila mchezo wanashinda kwa idadi yoyote ya mabao ili mradi tupate ushindi, alisema Nuttal.Gor Mahia itashuka dimbani siku ya Ijumaa kumenyena na Al Khartoum National ya Sudan kabla ya Jumapili kumaliza mchezo wake kwenye makundi na Telecom ya Djibouti. Pia mshambuliaji wake Michael Olunga ana mabao matatu hali inayoashiria kuwa anafukuzia kiatu cha dhahabu cha mashindano ya Kagame 2015.  <topic>: MICHEZO 